إلحاد

لالحاد ؤلا تاملاحديت هوّا، ف لمعنى لعام، غياب الاعتقاد بوجود الالهة. ؤ ف تعريف منتاشر قل، كنلقاو بلي لالحاد هوّا رفض لعتيقاد ب لوجود د لالهة. ؤ ب معنى قريب نقدرو نݣولو؛ لالحاد هو لّي كيݣول بلي لالهة ما كاينينش. لالحاد هوّا ضّد ديال لالوهية، لّي، ف لمعنى لعام، كتعني لاعتقاد بوجود الاه واحد عل لاقل. ف لعربية ؤ حسب لسان العرب، لالحاد هوّا «المَيْلُ عن القصْد، ولحَدَ اِليه بلسانه: مال. [… ] واَصل الاِلحادِ: المَيْلُ والعُدول عن الشيء» يعني ب دّاريجة ان لواحد يزيغ ؤلا يبعد علا شي حاجة، اما ف اغلب لغات لعالم ؤ علا حساب صيونص د لايتيمولوجيا، فا لكلمة جاية من لجدر ليوناني "ἄθεος" (اتِيُوس) لي كيرجع تاريخ ديالو ل لقرن لخامس قبل لميلاد ؤ كيعني "بلا اله" اولا "بلا الهة". ف لقديم، لكلمة كان عندها بزاف د لاستيعمالات بحال عبارة تنقيصية كتݣال علا هادوك لي كانو ما كيامنوش ب لالهة لي لاغلب ديال لمجتمع كان كيعبدهم، هادوك لي تخلاو عليهم لالهة، ؤلا هادوك لي ما عندهومش حتى لتيزام باش يامنو ب لالهة. لكلمة لصقات واحد لفيئة ديال لمجتمع داروها دينيين لارطودوكس فيها كامل هادوك لي ما كانوش كيشاركو لمعتقدات دينية ديالهم. فلونݣلي لكلمة "atheism" ما ضهراتش حتال لقرن سطاعش. مع نتيشار لفكر لحر، لحركة لشكوكية، ؤكترو لّي تبعوهم ف نقد دين ولات لكلمة ضاهرة على سطح. اول وحدين غادي يعرّفو على نفوسهم بكلمة "atheist" (ملحد) عاشو ف لقرن تمنطاعش خلال عصر التنوير. تميزات تورة لفرانساوية ب "لالحاد لماشي مسبوق" ديالها، وشهدات اول حركة سياسية كبيرة ف تاريخ كدافع على سمو ديال لعقل د بنادم. لحجج على لالحاد كتراوح من بين لمقاربة لفلسفية حتال لمقاربات تاريخية ؤ لاجتماعية. لحجج لعقلانية على عدم لايمان ب لالهة كتضمّن حجج بوجود نقص ف دليل تجريبي، لمشكلة د شّر، لحجة د لوحي لماشي متناسق، رفض لمبادئ لي ما يمكنش تكون غالطة، ؤ حجة د عدم لايمان. ناس لي ما كيامنوش كيدافعو على كون لالحاد موقف اكثر اقتيصادية من لالوهية ؤ بان لالحاد هو لاصل يعني ان اي واحد تزاد بلا ايمان ب لالهة؛ داكشي علاش كيݣولو بان لالزام ب لاتبات ما كاينش على لملحدين باش يبينو بان لالهة ما كينينش، وانما كاين علا لالوهيين باش يوفرو شي دليل عقلاني علا لالوهية. وخا بعض لملحدين تبناو فلسفات علمانية (بحال لانسانية لعلمانية)، فما كاينش ايديولوجية وحدة ؤلا قانون واحد كيخضعو ليه لملحدين كاملين. بسباب تعدد د مفاهيم لالحاد، صعيب باش نحصلو علا تقديرات دقيقة ديال عدد لملحدين لحاليين. حسب دراسات لي شملات لعالم كاملو ديال وين-ݣالوپ الدولية؛ %13 ديال المستجوَبين ݣالو بانهم "ملحدين مقتانعين" ف2012، %11 كانو "ملحدين مقتانعين" ف2015، ؤف2017 كانو %9 "ملحدين مقتانعين". واخا هاكا، باحثين خرين وصاو بتوخي الحذر مع معطيات وين/ݣالوپ حيت الاستقصاءات لوخرا اللي استخدمات نفس الطريقة لعقود مع عينة اكبر ديال الناس بقاو كيتوصلو بارقام اصغر كل مرة. استقصاء قديم ديال لاداعة لبريطانية (بي بي سي) ف 2004 جا فيه بان لملحدين كيشكلو %8 ديال سّكان د لعالم. تقديرات خرا قدم ݣالت بان لملحدين كيشكلو %2 من سّكان د لعالم، بينما لادينيين مشاو بعيد عليهم بشي %12. حسب هاد لستيطلاعات كانت ؤروپا ؤ شرق اسيا هوما لمناطق لي فيهم اكبر لمعدلات ديال لملحدين. ف 2015، %61 ديال ناس ف شينوا ݣالو بانهم ملحدين. لمعطيات ديال واحد ليوروباروميتر ديال ليتيحاد لؤروپي ف 2010 جا فيها بان %20 ديال سّكان د لتيحاد لؤروپي ݣالو بانهم ما كيامنوش ب "اي شكل ديال لارواح، الله، ولا قوى فوق طبيعة". لالحاد هوّا مشّي غير غياب الاعتقاد بوجود الالهة بل كاين حتى الحاد لي كيتعلق برفض لالهة لي كيعتبرهم خارجين على لعقل. هاد لرفض كيجي من لحجج عقلانية مثل لمشكلة د شر لي كتقول بلي وجود الشرّ ما كيليقش مع لوجود الاه كلّي القدرة وكلّي الرحمة. كاين حتى حجج تجريبية لي كتكول بلي ما كاين حتى دليل تجريبي صالح كيبيّن بلي كاينين الالهة. ف لقديم، لالحاد كان كتهمة تقدر تادي بيها للاعدام ف بعض لمجتمعات، حيث كانو كيعتابروه خيانة دينية ودنيوية. دبا لحركة ديال لالحاد ولات كتدافع على لحقوق د لانسان ودحر التسلط الديني. لالحاد ما كتعلقش غير بغياب الايمان بوجود الالهة، بل كاين حتى الحاد عملي لي كيعيش بنادم حياتو وكانه الالهة ما كاينينش حتى لو لم يؤكد عدم وجودهم. يعني بنادم كيعيش حياته بناء على العقلانية والتجربة بلا ما يرجع للمعتقدات الدينية. ف مجتمع، لالحاد كيواجه بزاف د تحديات خصوصاً ف لمجتمعات لي كتعتبر الايمان ب الالهة جزء من لهوية والتقاليد ديالها. ولكن كاينين بزاف لمنظمات ولحركات لي كيدافعو على لحقوق د الملحدين وكيخدمو باش ينشرو لفكر الحر ولعلمانية. تقديرات لي كتتكلم على عدد لملحدين ف لعالم كتبان بلي لعدد ديالهم كبير ومتنوع حيت كاين بزاف لي ما كيبغيوش يعلنو على نفوسهم بسبب لخوف من لحيفاض والتهميش